নারায়ণগঞ্জে নাতনীর বাড়ি যাওয়া হল না ১০৮ বছরের বৃদ্ধার
নারায়ণগঞ্জের বন্দরে ট্রাকের ধাক্কায় ১০৮ বছরের এক বৃদ্ধা নিহত হয়েছেন। বুধবার রাতে ঢাকার পঙ্গু হাসপাতালে চিকিৎসাধীন তিনি মারা যান। 







মঙ্গলবার সন্ধ্যায় ঢাকা-চট্টগ্রাম মহাসড়কের লাঙ্গলবন্দ বাসস্ট্যান্ড মসজিদের সামনে ট্রাকের ধাক্কায় আহত হন তিনি। 




নিহত বৃদ্ধার নাম রূপজান বিবি। তিনি বন্দর উপজেলার মুছাপুর ইউনিয়নের যোগীপাড়া গ্রামের মৃত আবুল কাশেম মোল্লার স্ত্রী। 
প্রত্যক্ষদর্শী ও পুলিশ জানায়, রূপজান বিবি মঙ্গলবার সন্ধ্যায় পার্শ্ববর্তী চিড়ইপাড়া গ্রামে তার নাতনীর বাড়িতে যাওয়ার জন্য রাস্তা পার হচ্ছিলেন। এ সময় ঢাকাগামী একটি দ্রুতগতির ট্রাক তাকে ধাক্কা দিলে তিনি রাস্তায় ছিটকে পড়ে আহত হন। 
পরে স্থানীয়দের সহায়তায় পরিবারের লোকজন তাকে উদ্ধার করে পঙ্গু হাসপাতালে নিয়ে ভর্তি করেন। বুধবার রাত সাড়ে ১১টার দিকে চিকিৎসাধীন তিনি মারা যান।

নারায়ণগঞ্জের বন্দরে ট্রাকের ধাক্কায় ১০৮ বছরের এক বৃদ্ধা নিহত হয়েছেন। বুধবার রাতে ঢাকার পঙ্গু হাসপাতালে চিকিৎসাধীন তিনি মারা যান।